# Lavardac

Lavardac o Lauardac (Lavardac en francés) es ua comuna agenesa situada dens lo departament d'Òut e Garona e la region de Novèla Aquitània, ancianament d'Aquitània.

## Toponimia

Las fòrmas ancianas son prioratus Sancti Caprasii de Lavardac, en 1197, castrum de Lavardaco, en 1271, de Lavarzaco, en 1279, parrochia de Sancto Caprasio de Lavardaco, en 1286, universitatem de Levardaco, en 1293, Laverdaco, en 1305, Lavardat, en 1326, castrum e castellania de Laverdack, en 1345, villa de Lavardaco, en 1347, villa de Laverdaka, en 1347, de loco Laverdaco, en 1359. La prononciacion es [lawar'dat]. Las tendéncias a la dissimilacion deus sègles XIII e XIV, normalas dens un mot que contén 3 a successius, an pas prosperat. Las finalas en -ac se pronóncian [-at] (o [-a]) dens ua bona partida de l'Agenés; los parlars gascons a l'oèst de Lavardac mantenen [-ak]. La grafia Lauardac, confòrma a la fonologia de la màger part deu gascon, es pas oficiala maluradament.
Dauzat explica Lavardac per un nom gallés d'òme Lavaratus o sa varianta *Lavaritus, damb lo sufixe -acum. Dauzat inventa un *Lavaritus perqué un a non s'amudís tant aisidament com un e (*Lauaritacu > *Lauaredago > *Lauardago) dens ua quita sillaba pretonica; mès com n'i avè quate, la tombada d'un just avant l'accent tonic, posicion febla, a pas arren d'extraordinari. Negre, citat per Bénédicte Boyrie-Fénié, supausa Lepardus e -acum. B. Boyrie-Fénié hè remarcar a bon dret que lo resultat seré estat *Lebardac per sonorizacion regulara de -p- intervocalic [probable que Negre non coneishè la prononciacion]. Mès refusa tanben Lavaratus qu'es absent deu GPN (Gaulish Personal Names. A study of some Continental Celtic Formations, de David Ellis Evans, Oxford, 1967). Lavardac es donc un nom de proprietat galloromana e non li pòt donar un mèste. Benlèu que lo GPN es pas complet, perqué Dauzat (e Dottin ?) coneishè Lavaratus e Xavier Delamarre cita lo medish nom, que descriu com atestat e escriu damb la finala celtica d'origina, quaranta-cinc après Ellis Evans : Lauaratos. Lauardac deriva donc, segon totas las aparéncias, de Lauaratācon.

## Istòria

En 1841 s’annèxa Estuçan.

## Administracion

Lista deus cònsols successius :
| Periòde | Periòde | Identitat | Etiqueta | Qualitat |
| mai de 2020 | 2026 | Ludovic Biasotto | | foncionari de polícia |
| 2014 | 2020 | Philippe Barrère | divèrs dreta | |
| octobre de 2005 | 2014 | Etienne Gauteron | RPR puish UMP | |
| junh de 1995 | 2005 | André Bégoule | RPR | |
| març de 1977 | 1995 | André Touron | UDF | professor |
| | 1977 | | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 2206, totala: 2262 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 1 708 | - | - |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 2 663 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 2 550 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 2 297 | | | | Cercar | 2 261 | 2 310 | 2 316 | 2 318 2 359 |
| 2009 | 2010 |
| 2 325 2 366 | 2 285 2 344 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Véser tanben

* Comunas d'Òut e Garona

## Nòtas

* 1 2 Bénédicte Boyrie-Fénié, Dictionnaire toponymique des communes. Lot-et-Garonne, ed. CAIRN e Institut Occitan, Pau, 2012, p. 155-156
* ↑ Pèire Boissièra, in Bénédicte Boyrie-Fénié, Dictionnaire toponymique des communes. Lot-et-Garonne, ed. CAIRN e Institut Occitan, Pau, 2012, p. 34
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 391
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 173, 300 e 352
* Portau de Gasconha